માર્કંડેય પુરાણની મદાલસાની જેમ મેનાવતીએ પણ પોતાના પુત્રને આત્મજ્ઞાન કરાવ્યું. મેનાવતીએ ગોપીચંદને કહ્યુંઃ ‘તારી સોના જેવી ચમકતી કાયા જોઈને મને તારા પિતા યાદ આવ્યા. તારા જેટલી જ વયે તેમની કાયા કંચનવર્ણી હતી, પણ તે માટીમાં મળી ગઈ. શું આ તારી કાયા પણ બળીને ખાખ થવા નિર્માણ થઈ હશે? આ કાયા માટીમાં મળી જાય તે પહેલાં તેમાં જે અમર એવો આત્મા રહેલો છે તેને ઓળખી લે.’ અને ગોપીચંદે આત્માને ઓળખ્યો.